Ավիվա (մարզադաշտ)

**«Ավիվա»** (, ), ռեգբիի և ֆուտբոլի մարզադաշտ Դուբլինում, Իռլանդիայում։ Կառուցվել է Լենսդաուն Ռոուդ մարզադաշտի տեղում, տեղավորվում է 51 700 հանդիսատես։ Մարզադաշտի անվանման իրավունքները պատկանում են «Ավիվա » ապահովագրական ընկերությունների խմբին։ Գործարքը կնքվել է 2009 թվականին 10 տարվա ժամկետով՝ ևս 5 տարի երկարաձգելու հնարավորությամբ, գործարքի արժեքը կազմել է 40 միլիոն եվրո։ Մարզադաշտը համարվում է Իռլանդիայի ռեգբիի և ֆուտբոլի հավաքակաների  տնային մարզադաշտը, բացի այդ, այստեղ անց են կացվում տարբեր ակումբային սպորտային մրցաշարերի հանդիպումներ: Տարբեր տարիներին «Ավիվայում» անց են կացվել համաշխարհային աստղերի, ինչպիսին են՝ Ռոբբի Վիլյամսի, Լեդի Գագայի, AC/DC-ի և այլոց համերգները: 2014 թվականին ՈւԵՖԱ-ն հայտարարել է, որ մարզադաշտում անց կկացվեն երեք խմբային խաղ և Եվրո-2020-ի 1/8 եզրափակիչի մեկ խաղ։

## Նախագծում և կառուցում
2005 թվականին սկսվել է մարզադաշտի նախագծի մշակումը ԱՄՆ-ից Populous ճարտարապետական ընկերությունների կողմից (ստեղծել են էքստերիերը) և Scott Tallon Walker-ը Իռլանդիայից (ստեղծել են ինտերիերը): Հիմնական դժվարությունը կառույցը հարակից ճարտարապետական ​​լանդշաֆտի և սահմանափակ ազատ տարածության մեջ տեղավորելն էր. ճարտարապետներին արգելված էր տեղափոխել տեղական ռեգբիի ակումբների մոտակա մարզադաշտերը և քանդել քաղաքի խիտ շինությունները՝ ներառյալ հարակից DART կայանը: Այս պատճառով մշակվել է մարզադաշտի ասիմետրիկ ձևավորումը՝ նեղ հյուսիսային և լայն արևմտյան տրիբունաներով:

2006 թվականի հունվարի 31-ին Լենսդաուն Ռոուդում անց կացվեց վերջին խաղը։ Հին մարզադաշտի քանդումը սկսվել է 2007 թվականի մայիսին, իսկ նորի կառուցման աշխատանքները սկսվել են աշնան սկզբին։

Մարզադաշտի ճակատը հավաքվել է շարժական պոլիկարբոնատային վահանակներից, ինչը թույլ է տալիս կարգավորել օդափոխության մակարդակը։ Նման վահանակները նաև հնարավորություն են տալիս հավաքել անձրևաջրերը, որոնք կուտակվում են կառուցվածքի տակ գտնվող հատուկ ջրամբարներում և հետագայում օգտագործվում դաշտը ջրելու համար։ 2010 թվականի մայիսի 14-ին տեղի է ունեցել մարզադաշտի պաշտոնական բացումը, որին մասնակցել է Իռլանդիայի վարչապետ Բրայան Քոուանը։

## Սպորտային իրադարձություններ
### Ռեգբի
**Ակումբային մրցումներ**

Առաջին ռեգբիի խաղը «Ավիվա» մարզադաշտում տեղի է ունեցել 2010 թվականի հուլիսի 31-ին մրցաշարի շրջանակներում, որը հովանավորական նկատառումներով կրում էր O2 Challenge անվանումը: Մինչ այս հովանավորը մրցույթ է անցկացրել, որի հաղթողը հնարավորություն է ստացել ավարտին հասցնել իրականացումը և պատմության մեջ մտնել որպես առաջին մարդը, ով միավորներ է վաստակել նոր մարզադաշտում: Մրցույթի հաղթող է ճանաչվել Էնիսից Ջոն Բեյքերը, ով խաղից մեկ օր առաջ կատարել է այս հարվածը։ Մրցաշարում հանդիպել են Լենստերի և Օլսթերի կոմբինացված հավաքականները մի կողմից և Կոննախտի և Մանստերի հավաքականները մյուս կողմից։ Խաղին մասնակցել են միայն 18-20 տարեկան խաղացողներ, իսկ խաղը ավարտվել է առաջին թիմի հաղթանակով՝ 68։ 0 հաշվով։ Առաջին պաշտոնական միավորները մարզադաշտում վաստակել է Քրեյգ Գիլրոին, որը փորձարկել է հանդիպման չորրորդ րոպեին: Լենստեր ռեգբիի ակումբը իր խաղերից մի քանիսը անց է կացնում մարզադաշտում, երբ ՌԴՍ մարզադաշտի տարողույթունը չի բավարարում:

Այսպիսով, Հեյնկենի գավաթի 2010/11 մրցաշրջանում ակումբը երեք հանդիպում է անցկացրել Ավիվայում՝ խմբային փուլ Կլերմոն Օվերնի դեմ, քառորդ եզրափակիչ Լեսթեր Թայգերսի դեմ և կիսաեզրափակիչ՝ Թուլուզի դեմ։ Հեյնկենի գավաթի 2010/11 մրցաշրջանի կիսաեզրափակչում Ավիվայում խաղացել է Օլսթերը։ Բացի այդ, 2013 թվականին մարզադաշտում կայացել է Հայնեկենի գավաթի եզրափակիչը Կլերմոն Օվերնի և Թուլոնի միջև։

**Իռլանդիայի հավաքական**

Իռլանդիայի հավաքականի ռեգբիի առաջին հանդիպումը տեղի է ունեցել 2010 թվականի նոյեմբերի 6-ին Հարավաֆրիկյան Հանրապետության հավաքականի դեմ՝ աշնանային թեստային հանդիպումների շրջանակներում: Չնայած հանդիպման կարգավիճակին՝ ներկաները 36 հազարից քիչ էին, ինչը սպասվածից քիչ էր։ Իռլանդական ռեգբի միությունը քննադատության է ենթարկվել տոմսերի տարածման քաղաքականության համար: Սկզբում տոմսերը վաճառվում էին շարքի միայն 4 հանդիպման համար (Հարավաֆրիկյան Հանրապետության, Սամոայի, Նոր Զելանդիայի և Արգենտինայի հավաքականների դեմ), սակայն կազմակերպիչները զիջումների գնացին և հասանելի դարձրին 2 հանդիպման տոմսեր։ Չնայած դրան, երկրպագուները մնացել էին դժգոհ իրենց բարձր գնից (150 եվրոյից)։

800փքս|կենտրոն|thumb|«Ավիվա» մարզադաշտի ներսում, տեսարան հարավ-արևմտյան անկյունից

### Ֆուտբոլ
**Ակումբային մրցումներ**

Առաջին ֆուտբոլային հանդիպումը Ավիվա մարզադաշտում տեղի է ունեցել 2010 թվականի օգոստոսի 4-ին Իռլանդիայի Պրեմիեր դիվիզիոնի լավագույն ֆուտբոլիստներից կազմված թիմի և «Մանչեսթեր Յունայթեդ» ֆուտբոլային ակումբի միջև։ Հանդիպումը ավարտվել է 7:1 հաշվով՝ սըր Ալեքս Ֆերգյուսոնի խնամակալության տակ գտնվողների օգտին, իսկ մարզադաշտում առաջին ֆուտբոլային գոլը խփել է Փակ Ջի Սոնգը։

2011 թվականի մայիսի 18-ին մարզադաշտում տեղի է ունեցել ՈւԵՖԱ-ի Եվրոպայի լիգայի եզրափակիչը, որում հանդիպել են պորտուգալական «Պորտու» և «Բրագա» ակումբները։ Եզրափակչի ժամանակ օգտագործվել է մարզադաշտի ոչ պաշտոնական անվանումը՝ «Դուբլին Արենա» ().

2011 թվականի ամռանը «Ավիվայում» տեղի է ունեցել ընկերական մրցաշար՝ Dublin Super Cup 2011, որին մասնակցել են «Ինտերը», «Մանչեսթեր Սիթին», «Սելտիկը» և Իռլանդիայի Պրեմիեր դիվիզիոնի թիմը, որի հաղթող է դարձել ակումբ Մանչեսթերյան ակումբ։ 2013 թվականին մարզադաշտում տեղի է ունեցել «Լիվերպուլ»-ի և «Սելթիկ»–ի միջև ընկերական հանդիպում, որն ավարտվել է շոտլանդացիների հաղթանակով՝ 1:0 հաշվով։ Երեք տարի անց «Սելտիկը» ևս մեկ ընկերական խաղ է խաղացել «Ավիվայում», այս անգամ՝ Չեմպիոնների միջազգային գավաթի շրջանակներում, որում պարտվել է «Բարսելոնային»՝ 1:3 հաշվով։

Ավիվա մարզադաշտում ամեն տարի անց է կացվում Իռլանդիայի գավաթի եզրափակիչը։

2024 թվականի մայիսի 22-ին «Ավիվա» մարզադաշտը ընդունել է ՈւԵՖԱ-ի Եվրոպայի լիգայի եզրափակիչը, որում «Ատալանտան» հաղթեց «Բայերին» 3:0 հաշվով։

**Իռլանդիայի հավաքական**

Ֆուտբոլի Իռլանդիայի հավաքականը առաջին անգամ խաղացել է 2010 թվականի օգոստոսի 11-ին Արգենտինայի հավաքականի դեմ ընկերական խաղում, որն ավարտվել է 1:0 հաշվով հյուրերի օգտին։ Իռլանդիայի հավաքականի առաջին խաղացողը, ով գոլ է խփել նոր մարզադաշտում, դարձել է Քևին Քիլբենը Անդորրայի հավաքականի դեմ խաղում։

2011 թվականի փետրվարին և մայիսին «Ավիվա» մարզադաշտում անց են կացվել Ազգերի գավաթի բոլոր վեց խաղերը, որին մասնակցել են Իռլանդիայի Հանրապետության, Հյուսիսային Իռլանդիայի, Շոտլանդիայի և Ուելսի հավաքականները: Մրցաշարի հաղթող են դարձել տանտերերը, իսկ լավագույն ռմբարկու՝ Ռոբի Քինը։

### Ամերիկյան ֆուտբոլ
  
2012 թվականի սեպտեմբերի 1-ին Ավիվայում անց են կացվել ֆուտբոլային հանդիպում Նոթր Դամի համալսարանի Նոթր Դամի Ֆայթինգ Այրիշի և ԱՄՆ-ի ռազմածովային ակադեմիայի Նևի Միդշիպմեն, հանդիպումը համարվում է ամենակարևորներից մեկը ԱՄՆ համալսարանական ֆուտբոլում: Հանդիպումն ավարտվել է իռլանդացիների հաղթանակով՝ 50։ 10 հաշվով.

2016 թվականի օգոստոսին հայտնի դարձավ, որ համալսարանական ֆուտբոլը կրկին վերադառնում է Ավիվա մարզադաշտ՝ Ջորջիայի Տեխնոլոգիական ինստիտուտի «Ջորջիա Տեք Յելոու Ջեքեթս» և Բոստոնի քոլեջի «Բոստոն Քոլեջ Իգլզ» թիմերի միջև խաղով։ Մրցույթը անց է կացվել սեպտեմբերի 3-ին, իսկ Ջորջիայի թիմը հաղթել է 17:14 հաշվով։

## Տրանսպորտային հասանելիություն

## Ծանոթագրություններ

## Արտաքին հղումներ
* Официальный сайт стадиона 
* Страница стадиона на WorldStadiums.com 

Կատեգորիա:Դուբլին
Կատեգորիա:Ֆուտբոլային մարզադաշտեր